Publication: Magyar Közlöny
Issue: MK-2001-96 (Year: 2001, Number: 96)
Era: 1990-2004
Section: a haderő-átalakítás során végrehajtott szervezeti változásokra — a 6/1987. (X. 15.) HM rendelettel kiadott és
Paragraph Index: 100

16. § A Szolgálati Szabályzat 106. pontja helyébe a következő rendelkezés lép: „106. A dandár (ezred) hadműveleti főnök kötelességei: — irányítja a készenléti és készültségi szolgálatokkal kapcsolatos tervek és rendelkezések kidolgozását; — megszervezi a 24 órás őr- és ügyeleti szolgálatok folyamatos ellátását; — kidolgozza a dandár (ezred) éves munka- és ellenőrzési tervét; 2001/96. szám — tervezi, szervezi a dandár (ezred) felkészítését és kiképzését; — tervezi, szervezi a zászlóaljgyakorlatokat és részt vesz azok levezetésében, kidolgozza a századgyakorlatok követelményeit és segíti azok előkészítését, levezetését; — szervezi a külföldi katonai missziókba tervezett katonák és alegységek felkészítését és kiképzését; — szervezi a katonák és alegységek katasztrófa-elhárításra történő felkészítését; — tervezi és végrehajtja a dandár (ezred) szintű oktató-módszertani foglalkozásokat, át- és továbbképzéseket, összevonásokat, önképzéseket; — végzi az elvi munkával, a személyi állomány fizikai felkészítése és katonasportja irányításával kapcsolatos feladatokat; — előkészíti az osztályos fokozatra kötelezettek vizsgáit; — dandár (ezred) szinten vezeti, alegység szinten ellenőrzi a kiképzési nyilvántartásokat; — tervezi és szervezi a polgári-katonai együttműködési és lélektani műveleti feladatok végrehajtását; — részt vesz az ellenőrzési feladatok végrehajtásában, folyamatosan ellenőrzi a biztonsággal, a rezsim és őrzésvédelmi rendszabályok betartásával, betartatásával kapcsolatos feladatok végrehajtását.”

Source: https://magyarkozlony.hu/hivatalos-lapok/2307349b62c043a4cc05e929ef6beb5a58ba9571/dokumentumok/89a2ab672c27f0b7000e446615c1c461c64c4e4a/letoltes